
P r o o e Tti  i u rn. 


yJperaenc  pretium  facturus  sim , opusculo  hoc - 
>cc  conscripto , nescio,  i/uum  omnes  omnino  ar- 
>tis  salutaris  disciplinas  sexcenties  adumbratas 
videam.  (Juum  vero  ritui  majorumque  mo- 
ri satisfieri  per  me  non  posset,  nisi  de  argu- 
mento medico  inauguralcm  dissertationem  eia - 
boi  assem  , abjectis  dubitationibus  omnibus , ad 
hoc  tandem  materiae  genus  animum  meum 
attendi,  quod  a condita  inde  hacce  litterarum 
Tj  nivet  sit  ate,  quantum  percontari  licuit,  a ne- 
mine desumtum  et  dissertatione  percensitum 

vidi.  Quum  praeterea  non  nulla  scabiem 
observandi  atque  indolem  ejus  investigandi , 
occasio  mihi  obtigerit , haudquaquam  dubita - 
vi,  quin  hocce  argumentum  ceteris  praeferrem. 

exanthematum  chronicorum,  quae  cu- 


tem  exasperant  corpusque  infestant,  scabies  faci- 
le est,  non  solum  molestissima,  verum  etiam  fre- 
quentissima,  quippe  quae,  neque  sanis,  neque  .alio 
inorbo  vexatis  corporibus,  nec  aetati,  nec  sexui 
j arcit.  Eadem  periculum  saepe  indunt,  quum 
vulgus  in  morbis  levissimis  eam  habeat,  nec  prius 
ad  remedia  confugiat,  quam  «nalum  inveteraverit, 
variasque  molestias  secundarias  excitaverit.  \ e-, 
teribus  jfm  aliquam  hujus  mali  notitiam  fuisse, 
non  adeo  a veritate  abhorrere  videtur;  num  vero 
Graeci  ti'<w  appellatione  scabiem  veram,  qualis 
nostratibus  obvenire  solet,  intellexerint,  hic  loci 


dirimi  alienum  puto,  tum,  quia  ab  auctoribus  cele- 
berrimis abunde  jam  Iiatcce  sunt  tractata,  tum, 
quia  curationem  minime  perfectiorem  reddere  pos- 
sunt. Scire  tamen  licet:  exanthemata  chronica 
temporibus  majoribus  rarios  effloruisse,  ad  quod 
quidem  vivendi  ratio,  regionum  situs  et  exercitia 
gymnica  haud  parum  contulisse  mihi  videntur. 
Omissis  ergo,  quae  ad  historiam  pertinent,  con- 

festim  ad  argumentum  nostrum  animum  attenda- 
mus. 

Priusquam  tamen  ad  id  ipsum  noj  accingua- 
mua,  de  structura  cutis  generalia  quaedam  prae- 
mittere,  non  ineptum  mihi  visum  est. 

Etenim  tota  corporis  superficies  membrana 
quadam,  cuticula,  seu  epidermide  Graecis  deno- 
minata,  munitur;  quae  membrana,  alba,  densa, 
semipeJiuctda,  tenuis,  exsanguis,  sensus  omnino 
expers,  facile  aufertur,  facileque  restituitur.  Au- 
torum  quidam,  hancce  membranam  ex  duabus 
lamellis  compositam,  quarum  externam  cuticulam 
*“r’  i$oXVy,  internam  vero  rete  malpighianurn  de- 
nominarunt, perhibent;  alii  contra,  hoc  rete  cor- 
pus peculiare  et  ab  epidermide  valde  distinctum 
esse,  contenderunt;  quorum  Ruyschius,  cuticulam 
in  foetu  humano  coloris  cinerei,  reticulum  autem 
subflavi  esse,  affirmat.  Eadem  de  causa  etiam  in 
diversissimas  opiniones  de  sede  nigritiae  Aethio- 
pum  abierunt.  Sunt  qui  contendant:  hujus  colo- 
ris  sedem  duntaxat  in  summa  cute,  alii  vero  in 
solo  reticulari  corpore  constitutam  esse.  Cum  ve- 
ro constet,  epidermidem  ac  rete  ejusdem  structu- 
rae simplicissimae,  nervis  vasisque  destitui,  cum 
porro  extra  omnem  dubitationis  aliam  positum 
s»t,  extremam  cuticulam  a reticulo  subterjacente 
orturn  trahere;  cuticula  nihil  nisi  pars  externa 
retis,  aeris  accessu  condensata,  mihi  videtur.  Cau- 
sam  vero  iusci  coloris  externorum  Aethiopum 

cutis  integumentorum  in  superante  carbonaceo 
ccorporis  humani  elemento  quaerendam  esse,  cen- 
:seo,  quod  cum  hydrogenio  per  corium  excernitur 
itt  oxygenii  atmosphaerici  accessu  praecipitatum, 
unuco  malpighiano  sic  dicto  defigitur.  Popularem 
ihinc  cutis  colorem  etiam  ipsis  Aethiopibus  non 
innasci,  sed  post  partum  demum,  et  post  commer- 
cium, quod  foetus  cum  matre  hactenus  aluerat, 
sublatum,  aeris  externi  aditu  acquiri,  notissimum 
est.  Porro  vero  tum  secernendo,  tum  constituen- 
do carbonaceo  elemento  actuositate  vasculorum  • 
sanguiferorurn  corii  opus  esse  videtur.  Hac  enim 
depressa,  aut  impedita  niveus  praeter  naturam  et 
vtiosus  passim  cuti  inducitur  candor,  fuscis  ae- 
que hominibus  ac  Aethiopibus.  Contra  vero  can- 
tidae  cuti,  quodsi  illa  vasorum  cutis  actuositas 
excitata  fuerit,  ephelides  et  badii  coloris  maculae 
mpinguntur,  quas  fere  aethiopicam  nigritiem  in- 
luisse  certum  est.  Carbonaceum  autetn  istud  ele- 
nentmn  generatim  in  atrabilariis  maxime  praeva- 
Ire  videtur,  manifestus  enim  est  officinae  bilig 
cm  integumentis  communibus  et  qui  ad  ea  per- 
tient,  pilis,  consensus,  organaque  duo,  hepar  et 
cuis,  organis  praecipuis,  sanguinis  massam  pur- 
gatibus,  accensenda  sunt.  Tum  autem  ingens 
culi  in  hepatis  actionem  potentia,  ut  pote,  quae 
ina  tropicos  coeli  ardore  mirum  in  modum  ex- 
ciuur  et  augetur  ; hinc  morbi  biliosi  intra  tropi- 
co multiplices  et  endemici. 

Altera  pars  integumentorum  communium 
cutis  stricte  sic  dicta  stu  corium  est  pellis  crassa, 
Cuticulae  proxime  subjecta,  totum  corpus  continuo 
N munimento  cooperiens,  in  cujus  exteriori  super- 
ficie plurimi  sulci  seu  lineae  profundiores  con« 
spiciuntur,  prae  ceteris  ubi  cutis  ob  partium 
flexuram  frequenter  corrugatur,  praeprimis  autem 
5n  parte  adversa  manuum,  cubitu  et  in.  poplite. 
Foraminibus  copiosissimis  perforata  est,  quorum 
alia  majora  sunt,  uti  oculorum,  narium,  alia  mi- 
nora,  pori  passim  dicta,  quae  luculentissime  cor- 
pore sudante  se  praebent.  Hi  pori  duplicis  gene- 
lis  esse  videntur,  majores,  ex  quibus  pili  ermr-. 
gunt,  et  minores,  illis  numero  longe  superiore», 
<jui  omnia  interstitia  creberrimis  punctis  perforan. 
Cutis  non  ubique  est  ejusdem  crassitudinis,  ii 
genere  autem  septemduplo  crassior  cuticula;  iten 
inter  duritiem  atque  mollitiem,  atque  ac  inter  te- 
neritatem densitatemque  est  diversitas-  Mollio: 
ac  tenerior  in  facie,  pene  ac  scroto,  durior  in  c£r 
vice,  dorso,  planta  pedum,  vola  manuum.  Coriun 
ex  tela  densa  cellulosa,  stipatissima  componitu, 
cujus  fila  citra  ordinem  intertexta  sunt,  unde  e- 
tensilis,  cotitractilis  et  porosa.  Corium  modo  d- 
scriptum  innumeris  vasis  atque  nervis  interte- 
tum  est,  quae  diversis  functionibus  praesunt,  i- 
que  frequentissirnis  anastomosibus,  quibus  aa 
quoque  organa  excretoria  instructa  sunt,  gaudet; 
ita  ut,  microscopii  ope  observata,  praietts  ccii 


9 


?x  mero  reti  vasorum  componi  videantur.  Ta- 
is  reticulatus  vasorum  decursus  ac  concursus  be- 
■ie  deprehenditur  in  cute,  post  injectiones  in  eam 
[factas;  omnia  vero  haec  vascula  cutanea  cutn  in-' 
!<crnis  coeunt.  Corpusculum  inter  rete  Malpighii 
.*atcjue  corium  situm,  quod  nomine  retis  vasculo- 
si comprehendimus,  quodque  cx  vasis  diversi  ge- 
ntris,  ex  arteriosis,  venosis  etc.  conflatum  esse  di- 
.cirnus,  infra  describemus,  ubi  de  sede  exanthema- 
tum agetur. 

Pelli  seu  corio  quidem  proxime  subjacet  te- 
ila  cellulosa,  cujus  structura,  univtrsim  'considera- 
ita,  duplicem  admittit  differentiam ; alteram  scili- 
cet ubicunque  tela  cellulosa,  tum  inter  cutem  et 
piusculos,  tum  in  interstitiis,  ab  integris  musculis 
factis  reperitur;  fitque  ex  laminis  membranaceis, 
in  cellulas  sphaericas,  ovales  et  magis  depressas 
expansis,  nulla  symmetria  inter  se  conjunctis,  et 
variis  hinc  inde  foraminibus  respirantibus;  quae 
cellulae,  ubi  secreto  ex  sanguine  oleo  in  pingue- 
dinem concreto  turgent,  adiposam,  hoc  vero  ca- 
rente, cellulosam  sic  dictam  membranam  efficiunt; 
quae  est  substantia  cellulosa  seu  adiposa;  Altera 
telae  cellulosae  pars  non  adeo  distincta,  cellqlosa 
sic  dicta  tx  innumera  atque  implicatissima  con- 
gerie staminum  aut  filamentorum,  nullibi  ctllu- 
las,  pinguedinem  continentes,  tfforinantium,  com- 
ponitur; quae  tenerrima,  mirifice  oblique  dispo- 
sita, inextricabili  adeo  contextu  viscerum  omnium 

et  musculorum  subsantiam  internam  perreptant, 
ita  ut  nil  certi,  nisi  microscopia  munitus  hic  di- 
stinguere queas.  Laminarum  cellulosae  tunicae 
intervalla  undique  patent,  et  per  totum  corpus 
in  unam  continuam  cavitatem  coeunt.  Quod  pro- 
batur tum  venti  afflatu,  vulnere  aliquo  recepto, 
ct  tamen  cutem  per  totum  corpus  elevante  (em- 
physema) quo  facto  aer,  fissa  cute  receptus  et  re- 
tentus, totum  corporis  ambitum  tumefacit;  tum 
morbis,  quibus  in  omnibus  cellulosis  corporis  telis 
aqua  deponitur.  Xelae  cellulosae  magna  quoque 
est  dignitas,  quippe  qua  omnis  arteriarum,  nervo- 
rum, fibrarum  muscularium,  adeoque  compositarum 
inde  carnium,  viscerumque  legitima  firmitas  sta- 
bilitur. Sed  etiam  partium  flexurae  et  curvatu- 
rae a sola  cellulosa  tela,  aTibi  laxiori,  alibi  duriori 
proveniunt.  Ea  cum  vasis,  nervis,  fibris  muscu- 
laribus et  tendineis,  (quorum  quidem  magnam 
partem  ipsa  efficit,)  omnia  viscera,  omnes  muscu- 
los glandulasque  et  ligamenta  et  capsulas  consti- 
tuit; ab  ea  sola,  ejusque  varia  longitudine,  ten- 
sione, copia,  proportione  glandularum  viscerum- 
que diversitatem  oriri,  et  ab  ea  denique  longe 
maximam  partem  corporis  ipsius  effici,  certum  est 
si  quidem  non  totum  ex  ejusmodi  filis  cellulosis 
componitur.  Quum  vero  non  eo  animo  sim,  ut 
opusculum  de  cute  ejusque  functionibus  conscri- 
bam, missa  haec  faciam  et  sequentibus  pagellis 
propius  ad  scabiei  descriptionem  accedam. 

De  nqtura  et  sede  scabiei. 

Non  modo  temporibus  majoribus,  ped  nostris 
r?tiam  auctores  uno  'eodemque  nomine  diversos 
descripserunt  morbos,  quo  praeprimis  scabies  per- 
liinere  videtur.  Omissa  ratione  phaenomenorum 
pathognomicorum  minima  jam  similitudo  iis  suf- 
decit,  ut  exanthemati  cuilibet,  a nostro,  quoad  for- 
unam,  decursum  ceteraque  maxime  distanti,  sca- 
biei nomen  induerent.  Itaque  verbi  causa  sca- 
biem herpeticam,  leprosam  nobis  perhibuerunt, 
*t  licet  faciei  exanthema  nostrum  parcat,  de  sca- 
bie tatnen  capitis  ceterarumque  ejus  partium  va- 
Tia  exposita  legimus;  iisque  haud  raro  exanthe- 
mata, affectiones  universales,  vel  comitantia,  vel 
'excipientia,  scabiei  nomine  audiebant.  Non  ta- 
men inficias  eundum  est,  scabiem  interdum  diffi- 
cillime ab  exanthematis,  ei  similibus  distingui; 
qnae,  ut  rite  inter  se  distinguantur,  autopsia,  quae 
iinest  in  uosocomiis  adeundis  3egrotisque  curan- 
dis, unicum  praestat  subsidium.  Exanthemata  au- 
tem phaenomenis  externis  in  cute  manilestantur, 
nec,  quoad  indolem  sensu  latiori  inter  se  discre- 
pant, quam  ob  rem  divisio  exanthematum  in  acu- 
ta et  chronica  non  est  magni  momenti,  febris 
enim,  signum  praestantissiinum  acutorum,  atque 
discrimen  horuin  chronicorumque  constituens,  va- 
riabilis, atque  in  acutis  saepe  per  breve  tantum- 
modo temporis  spatium  adest,  interdum  vero  ex 

toto  tleest;  verbi  causa  in  erythemate,  petechiis 
simplicibus  ceterisque.  De  natura  igitur  atque 
notione  exanthematum  in  genere  paucula  disse- 
rere liceat».  Exanthematis  nomine  comprehendi- 
mus mutationem  visibilem  cutis  superficiei,  a cau- 
sa interna  dependentem,  sub  quibus  functiones  i 
^ cutis  partim  turbatae,  partirn  ex  toto  extinctae 
sunt.  Hae  mutationes  maculis  minoribus  vel  ma- 
joribus, rarius  vel  densius  superficiem  occupanti- 
bus, rubris  et  inflammatis,  tumoribus,  pustulis 
vel  ulcusculis  conspiciuntur.  Si  ergo  phaenome- 
na et  symptomata  exanthematum  generatim  atque 
tpeciatim  consideres,  difficile  est  negatu,  inflam- 
mationis processum  omnibus  subesse;  neque  ta- 
men concedere  in  animo  est,  omnem  inflamma- 
tionem cujuslibet  compagis  membranaceae  semper 
exanthematis  iorma  inamlcstarx.  Sic  v.  c,  expe- 
rientia teste,  membranae  internae  serosae  inflam- 
mantur, exanthemate  vix  subsequente,  quod  qui- 
dem dissectionibus  edocemur,  si  inflammationes 
pleurae,  durae  matris  et  peritonaei  praecesserunt; 
tum  vero  nondum  certo  constat:  annon  secretio-  i 
nes  morbosae  et  reproductiones  aliarum  iri  qua- 
litate pathologicarum  mixtionis  mutationum  atque 
alienationum,  cutis  plasticae  sine  inflammatione 
primaria  oriri  atque  subsistere  queant.  Si  vero 
natuiam  exanthematum  inflammationem  esse  dici- 
mus,, naturae  vocabulum  hic  loci  non  oblique  ac- 
cipiendum est;  causam  enim  sufficientem,  princi- 

pium  ultimum,  quo  morbus  in  organismo  colloca- 
ntur, enucleare  et  tenebras  submovere  morborum 
torigtnem  foventes  nemini  Pathologorum,  ad  no- 
stra usque  ternpora  licuit;  quam  ob  rem  de  pro- 
tccssu  morboso,  quatenus  sub  sensus  cadit,  sermo- 
:ntm  facere  tantum  possumus.  Symptomata  in- 
flammationis diagnostica,  calor,  rubor,  tumor  ct 
dolor  in  exanthematis,  et  acutis,  et  chronicis  dc- 
iinonstrari  possuut;  sola  enim  autopsis  phaenome- 
na omnia,  tum  in  evolutione,  tum  exitu  inflam- 
mationis  obvia  nobis  offert.  In  scabie  tempe- 
riem mutatarn,  calorexnque  auctum,  in  loco  saltim 
affecto,  esse  neminem  fugiet,  qui  boc  morbo  ipse 
.laboravit.  Si  vero  sensim  pedetentimque  latius 
•serpit,  si  cutis  majorem  partem  exasperat,  tempe- 
:ries  aucta  manifeste  observatur.  Partes  cutis  ru- 
bicundae, .tumidae  et  doloriferae  signum  inflam- 
mationis certum  in  scabie  praebent.  Difficile  enim 
c-st  intellectu,  quomodo  pustulae  rubrae  sine  in- 
flammatione antecedente  oriantur,  atque  puris  col- 
lectio sequatur.  Quodsi  febrim  consideres,  discri- 
men inter  utrumque  exanthema  constituentem, 
plerumque  quidem  in  scabie  febris  vascularis  uni- 
versalis deest,  febris  topica  autem  nunquam,  mi- 
nime inter  initia;  inflammatio  enim  nihil  nisi  fe- 
bris topica,  atque  febris  phaenomena  sensu  stri- 
ctiori nonnisi  symptomata  inflammationis  sunt, 
qua  sensibus  nostris  manifestatur.  Quodsi  febris 


in  chronicis  exanthematibus  non  acrius  procedit, 
causa  in  eo  quaerenda  videtur,  quod  cutis  orga^ 
non  serosum  est,  nec  adeo  magna  vi  vitali  et  ir. 
ritabilitate  pollet.  In  acutis  ipsis  exanthematis, 
ut  m scarlatina,  morbillis  ceterisque  febris  inten- 
sitas  non  semper  eadem  est,  nec  nisi  cutis  pars 
arteriosa  immediate  est  affecta,  atque  irritamen- 
tum  via  sympathica  in  reliquum  vasorum  syste- 
ma transmittitur,  simul  cum  exanthemate  febris 
gravior  procedit.  — 

Verum  tamen,  ut  sedem  scabiei,  sicuti  et  alio- 
rum  exanthematum  eruamus,  paulo  curiosius  rete 
vasculare,  cujus  supra  mentionem  fecimus,  con- 
sideremus. Inter  corium  nempe  et  mucum  Mal- 
pighianum  hoc  rete  collocatum  est,  innumeris 
vasculis  compositum,  corio  vero  inhaerescens. 
Experimentis,  disquisitionibusque  anatomico  - pa- 
thologicis omni  dubitatione  vacat,  sedem  exan- 
thematum primariam  hunc  locum  esse;  semper 
enim  inflammatio  eo  loco  primaria  excolitur,  ubi 
innumerorum  vasculorum  ope  vitalitas  irritabili- 
tasque  luculentissime  emergit.  Cum  quidem  rete 
vasculosum  primarium  atque  peculiare  arvum  sit, 
ubi  numerus  exanthematum  ingens  primas  radi.  1 
ccs  agit;  jam  ex  magna  eorum  diversitate  patet, 
rete  vasculosum  cutis  non  simplex,  sed  ex  pluri- 
bus, iisque  diversis  vasculis  compositum  esse;  et 
ut  magnam  differentiam  exanthematum  innume- 

rorum  generntim,  et  scabiei  speciatior  eruamus, 
nue  non  simul  causam  diversitatis  efflorescent  ia- 
;rum  perspiciamus,  structura  hujus  retis  prae  ce- 
teris consideranda  venit.  — 

Constat  hoc  rete  ex  vasis  arteriosis,  venosis, 
llymphaiicis  ct  serosis,  prouti  itaque  haec,  vel  al- 
stera  eorum  pars  prae  reliquis  affecta  est,  et  in- 
rflammajionis  indoles  mutatur,  syrnptomaque,  exan- 
tthema  scilicet  formam  peculiarem  nanciscitur,  et 
icirca  corpus  sola  rubedo,  vel  pustulae,  vel  vesi- 
culae rei.  sunt;  hocque  modo  exanthematum  dif- 
iferentiam  indicant.  Si  f>rae  ceteris  vascula  arte- 
riosa et  venosa  patiuntur,  inflammatio  utitur  cha- 
ractere arterioso,  v.  c.  in  scarlatina;  si  contra  sy- 
i sterna  scrosunt  affectum  est  praepriuiis  exanthe 
«mata  indolem  lymphaticam  subeunt,  uti  in  no- 
stro morbo.  Cum  vero  cutis  ceterae  partes  per 
decursum  exanthematis  simul  corripiantur,  ita  qui- 
dem, ut  illae  non  raro  primitus  affectae  videan- 
ttur,  tfllorescentiamque  quam  tnaxime  mutent,  in- 
iter initia  morbi  tantum  pars  affectionis  primariae 
dignosci  potest,  quia  eo  tempore  haec  pars  non 
sola,  sed  tamen  gravius  reliquis  affligitur  Forma 
ceteraque  phaenomena  in  scabie  obvia,  pustulae 
puriformes,  procul  dubio  indicant,  scabiei  sedem 
primariam  in  parte  lymphatico -serosa  retis  vascu- 
laris, characttremque  scabiei,  vesiculae  in  pustu- 
las puriformes  transeuntes  luculenter  demonstrant, 

e quibus  vel  lympha  coagulabitis,  vel  serum  exit. 

Descriptio  et  decursus  scabiei. 


scabie*  nomine  comprehendimus  exanthema 
quodvis ; 

I.  In  quo  oriente  cutis  plus  minusve  pru- 
rit, qui  pruritus  calore  augetur. 

S.  Quod  iu  diversis  corporis  superficiei  lo- 
cis simul  apparet. 

3*  1' ebris  cum  eo  conjuncta  sit,  necesse 

non  est. 


4.  Ubi  interstitiorum  cutis  integra  inveni- 
tur, et  tum  demum  crusta  formatur,  si  pustulas 
scarrificant  aegroti. 

5.  Cui  pustulae  sunt  cute  elevatiores,  colore 
initio  subrubrae,  mox  albidae,  primo  exiguae,  du- 
rae, aqua  repletae,  deinde  aliae  majores,  mollio- 
res, pure  scatentes,  aliae  vero  mane  vel  vespere, 
ubi  calescit  aeger,  minores  pruriginosaeque.  — 

Si  omnia  haecce  phaenomena  accedunt,  per- 
suasissimum  nobis  habere  possumus,  tale  exanthe- 
ma veram  esse  scabiem;  hisce  vero  adnotatis  cri- 
teriis  non  solum  scabies  dignoscitur,  sed  simul 
etiam  a ceteris  cutis  efflorescendis  distinguitur. 
Sic  v.  c.  tertium  nostrae  descriptionis  adnotatuxn 
scabiem  a variolis,  morbillis  ornnibusque  exan- 
thematibus acutis,  quibus  febris  universalis  ple- 
rumque est  symptoma  constans,  distinguit;  favus 
vero,  tinea  capitis  crustaque  lactea  eo  a scabie 
differunt,  quod  interstitia  cutis  laborantis  non  in- 

tegra  sunt,  atque  crustae  jam  ante  aegrotorum  scar- 
irificatiqntm  formantur.  Est  scabits  morbus  lente 
decurrens,  nulli  aetati  nec  sexui  prae  ceteris  pro- 
jprius,  qui  idem  corpus  plus  semel  tentare  potest. 
Unitium  facit  ex  tuberculis  duris,  coni  instar  ele- 
gatis, rotundis,  rubris,  siccis,  parvis,  initio  vix 
oculis  patentibus,  quae  sensim  seusimque  crescunt, 
;turn  lente  in  vesiculas  miliarias,  hinc  illinc  ma- 
jores, raro  autem  praeter  modum  eximias,  locis 
«ingulis  distantes,  raro  confluentes  vertuntur. 

[ Apex  earum  est  subalbidus,  pellucidus,  humore 
acri  et  aquoso  repletus.  Hae  pustulae  primo  di. 
igitorum  interstitia  occupantes,  ad  metacarpum, 
:tuin  carpuui,  ulnam,  poplitem  serpunt;  remediis. 
tjue  neglectis  pedetentim  totum  fere  corpus,  ex- 
vcepta  facie,  quae  tamen  manibus  scabiosorum  fre- 
quenter contrectata  et  ipsa  defoedari  potest,  inva- 
dunt. Calore  vel  aestivo  tempore,  vel  igne  ad. 
^ucto  pustulae  crebrius  proveniunt;  ceterum  ta- 
imcn  morbus  omnibus  temporibus  anni  noti  adeo 
«nutatur.  Molestia  gravissima  scabiei  est  pruritus, 
*>rae  ceteris  circa  vesperam,  iecti  aut  clibani  ca' 
Uore  ingravescens,  qui  aegrotos,  molestum  pruri- 
tus  sensum  extincturos,  ad  srarrificandum  invi- 
tat, quo  facto  autem  plerumque  dolor  sequitur. 
HEx  vesiculis  sic  laesis  humor  limpidus  atque  acris 
ifcllltiif,  qui  in  pustulis,  diutius  jam  florentibus, 
«ttotloque  m lecti  calore  prurientibus,  subflavus, 
purulentus  fit,  atque  peculiari  odore,  scabiei  pro- 
li 

prio  pollet.  Interdum  in  eo  loco,  quo  vesiculae 
scarificatae  fuerunt,  ulcera  majora  formantur,  sae- 
pe vero  pustulae  denuo  pure  replentur,  saepe 
etiam  exarescunt  transeuntque  in  squamulas  subal- 
bidas atque  maculas  subcoeruleas , fere  rotundas, 
sine  cicatrice  relinquunt.  Sed  paulo  post  denuo 
oriuntur  pustulae  innumerae,  quod  incrementum 
ac  decrementum  morbi  usque  ad  causae  desructio- 
nern  cutisque  functionem  normale  restitutam  te- 
net. Pruritu  molesto,  praeprimis  inter  stadium 
subinflammntorium  accedente  excepto*,  scrarrifi- 
catione  frictioneque  diu  continuato,  exceptis  noc- 
turna inquietudine  atmosphaeraeque  impatientia 
aucta,  initio  nulla  phaenomena  morbosa  nobis  of- 
feruntur; si  vero  malum  diutius  inhaeret,  si  nui.  J 
Ia  remedia  adhibentur,  appetentiae  defectum,  pal- 
lorem, debilitatem,  tabem  atque  febrem  hecticam 
excitat.  Sicut  humores  jam  ante  exanthematis 
accessum  morbose  affecti  esse  possunt,  ita  non 
inficiandum  est,  interventu  miasmatum  magnatn 
evenire  mutationem;  in  qua  diversa  humorutrt 
indole,  simulque  partium  solidarum  causa,  la- 
tere videtur,  quod  scabies  interdum  pustularum, 
interdum  vesicularum  formam  assumit;  quin  imo 
sola  tubercula  exhibet,  quibus  parum  tantum  ma- 
teriei puriformis  subest.  Discrimen  inter  scabiem 
humidam,  pustulosam  atque  siccam  igitur  a con- 
stitutione aegrotorum  peculiari  dependere  vide- 
tur; quam  ob  rein  fieri  neqyit,  diversarum  scabiei 
formarum  differentiam,  quoad  naturam  institui, 

«t  ad  hanc  divisionem  eornponi.  Medico  contra 
(»st  magni  momenti  atque  utilitatis,  praeprimis  si 
tn  populo  medicinam  fafactitnf,  ubi  scabies  non 
am  frequenter,  quam  in  nosocomiis  occurrit,  ut 
;li(Teremiam  pro  curatione  statuat;  quae  t.t  gradu 
ntrocitatis , eaque  ipsa  ex  constitutione  peculiari 
ntque  aetate  deducatur,  neresse  est  Sequentes 
tere  considerandae  veniunt  divisiones. 

*w  Scabies  inflammatoria,  quae  in  hominibus 
Robustis,  pltthoricis,  ceterum  sanis  occurrit,  inci- 
pit a parvis  subalbidis  vesiculis,  quae  pruritu  ae- 
^rotuii*.  ad  acarrificandum  invitant;  quo  dilace 
antur,  atque  in  vulnuscula  mutantur,  quae  colo- 
■eni  rubrum  subeunt^  et  minore,  inajoreve  cum 
; olore  inflammantur;  quo  facto  suppuratio,  minus, 
magisve  expansa  oritur.  Haec  suppuratio  pustu 
as  parvas,  subalbidas,  materia  puriformi  repletas 
xritat;  quae,  si  aperiuntur,  sensim  collabuntuf, 
iccescunt,  crustasque,  raro  tantum  post  delapsum 
'tenuo  apparentes,  formant  Haec  est  scabies  s d. 
nflammntoria,  in  qua  periodi  tre6  diversae,  trup. 
«ortis,  Suppurationis  atque  exsiccationis  luculentius 
pparent,  quam  in  ceteris  speciebus. 

2.  Scabies  lymphatica  serosa  accedit  in  cor- 
poribus infirmis,  iisque  junioribus,  ubi  systema 
ymphaticum  ceteris  systematibus  praevalet;  quam 
■b  rem  in  infantibus  inflammatio  pustularum  mi- 
tus  luculenta,  tarumque  contenta  magis  aquosa 
'fleruntur.  trusrae,  inter  txsiccationem  orientes, 

tardius  formantur,  pustulae  vero  sub  crustis  sae- 
pius denuo  emergunt;  qua  ex  re  inflammationis 
periodi  haud  manifestae  sunt,  saepeque  evenit, 
ut  tuberculae,  vesiculae,  pustulae,  crustae  et  ina^ 
culae  eodem  tempore  accedant. 

3.  Scabies  sicca  obvenit  in  senibus,  vel  iis 
qui  humoribus  defecti  sunt;  generatiin  ubi  syste- 
ma reproductivum  languet.  Tum  efflorescentia 
non  luculenter  apparet,  suppuratio  fere  modo  in- 
observabili procedit,  atque  exsiccatio  tantum  in 
eo  consistit,  quod  epidermis  lente  sensimque  des 
quammatur.  Prae  primis  hac  in  specie  suppura- 
tionis periodus  parum  evidens  est. 

Discrimen  tamen  harum  trium  specierum 
tantum  pro  gradu  est  faciendum,  quod  solum  conr 
stitutione  atque  aetete  nititur.  Magnum  igitur 
vilium  Pathologi  committunt,  unum  eundemque 
morbum,  si  inveteravit  et  in  pejus  abiit  eadem 
que  de  causa  symptomatis  aberrantibus  insignit, 
diversa  ab  origine  nasci  putantes,  eique  alienam 
naturam  tribuentes 

Aetiologia 

Patres  artis  nostrae  vetustissimos,  quamvis 
accurate,  ingenioseque  morborum  decursum  ob- 
servarent, in  morborum  tamen  causis  perscrutan- 
dis nil  nisi  tenebras  conspexisse  constat.  Omit- 
tenda ideo  putavi,  quae  senex  ille  Hippocrates, 
quae  Galenus,  quae  Avicenna , aliique  ejus  aela- 

tts,  de  bile  depravata,  tum  omnium  fere  morbo- 
rum, tum  et  scabiei  causa  perhibuerunt.  Notatu 
digniora  censui,  quae  rccentiores,  artis  peritissimi, 
hac  in  re  statuere.  Primum  scabiem  ex  conta- 
gio sui  generis,  instar  variolarum , morbillorum, 
Utria  venerae  propagari,  a ntmine  in  dubium  vocari 
judico;  cum  ab  omni  parte  sanos  homines, sine  ulla 
ocausa  praecHsponente  ea  contaminatos  esse,  experien- 
tia docuerit.  Deinde  sunt,  qui  dicant,  scabiem  et  ex 
aiirs  causis  singularibus, quas  spccilicas  dicunt, oriri ; 
ut  scabiem  sic  dictam  syphiliticam,  scrophulosatn, 
scorbuticam  etc.  Alii  posuerunt,  scabiem  ab  animal 
iculis,  cx  specie  Acari,  quem  Acarum  humanum  de- 
mominarunt,  excitari;  quam  hypothesin  prae  ceteris 
Clr.  Wichrnanntis  viuditare  studuit.  Haec  tamen 
!tejus  theoria,  quae  paulo  accuratius  examinetur, 
mihi  digna  videtur;  cum  ex  hacce  curandi  me- 
thodo, rato  axiomate,  nihil  in  scabie,  praeter  ani- 
maltula  interficiendum,  et  neglecta  aetatis  constifu 
tionisque  ratione,  omnibus  in  exemplis  ea  reme- 
dia externa,  quibus  animalcula  necari  compertum 
est,  adhibenda  esse,  non  raro  infirmioribus  horni- 
bus  damni  aliquid  inferatur;  praeprimis  si  aeger 
riinul  alio  morbo  detinetur,  qui  sulphur,  aliudve 
remedium  externum,  animalculis  his  inimicum 
non  recipit.  Qr.  W.  autem,  facilius,  inquit,  ex 
animalculis  scabiei  phaenomena,  pruritus  scilicet, 
contaminatio  atque  sanatio  remediis  externis  in- 
Tclliguntur.  j^usm  parum  vc-ro  probabilitatis  in- 

de  redundet,  unusquisque  facile  videt,  qui  ani- 
macl verterit,  esse  et  alia  exanthemata,  quae  pruT 
riant,  quibus  eodem  pro.-pero  successu  remedii» 
externis  occuratur,  quibusque  tamen  omnis  insec- 
torum suspicatio  aliena  sit.  Quid,  si  ego  idem 
contenderem,  comedones  esse  animalcula,  quia  et 
ejus  phaenomena,  pruritum  et  sanationem  per 
balnea  ita  facilius  interpretari  mihi  videor,  quam 
si  glandulas  cutaneas  obstructas,  quam  opinionem 
hodierne  omnes  amplectuntur,  censeo.  Rectius 
aliquem  facturum  judico,  causam  alicujus  effecti 
invenire  cupientem,  si  ad  ipsum  effectum  ani- 
mum attenderit  et  inspexerit. 

Quod  pruritum,  quem  clr.  Wichmannus  me- 
lius in  scabie  ex  rodente  syrone  explicandum  pu- 
tat, quam  in  quavis  alia  inflammatione,  ubi  dolor 
pulsitans  pruriensque  imminentis  suppurationis 
signum  est  prognosticum,  ac  in  caeleris  omnibus 
inflammationibus  haud  leviter  prurientibus,  con- 
cedendum ei  quidem  est.  Quod  vero  ad  con- 
tagium attinet,  quod  auctore  YVichmanno  ex  syro- 
nibus  assertis  immediate  fit,  cum  animalcula  in 
calore  reviviscere  et  ita  corrosionem,  eaque  pruri- 
tum inducere  affirmet,  negari  opportet.  Quomo- 
do enitn  evenit,  ut  in  urticaria,  quae  calore  intus 
repellitur,  pruritumque  solvit,  in  frigore  autem 
iterum  efflorescit,  pruritum  maximum  tum  efficiat? 
Hocce  exanthema  plerumque  post  refrigerationes 
oritur,  nec  unquam  insectis;  quodsi  etiam  conce- 


dere  velis,  quomodo  fit,  ut  hic  pruritus  in  frigo- 
ire  efficiatur!*  Tum  vera  scabies  inter  digitos  rna- 
itmuin  primum  manifestari,  ibique  per  aliquod 
tempus  inorari  sine  progressibus  solet;  dein  ut 
plurimum,  si  malum  diutius  haeserit,  crura  et  pe- 
des, corpus  ipsum  rarius,  facies  vero,  nisi  ex  di- 
gitis  pus  scabiosum  ei  infertur,  nunquam  corripi- 
tur. Quid  impedit,  quo  minus  quemcunque  in 
locum  perveniant?  quid  est,  quod  animalcula  iter 
tam  longum,  tantoque  spatio  distans  capeant. 
Sunt  alii  etiam  morbi,  qui  mulio  adhuc  facilius 
corpus  inficiunt  quain  scabies,  quibus  autem  con 
tagium  subesse,  nemo  contendet-;  sic  v.  q.  pestis, 
variolae  cet.  quae  jam  ex  loco  distanti  inficiunt. 
Denique  si  acarus  esset  scabiei  causa;  procul  du- 
bio et  facies  hoc  morbo  afficeretur.  Porro  Vogel 
aliique  contendunt,  scabiem  aliquando  sine  ulla 
artis  opera  abituram. 

Sunt  etiam,  qui  scabiei  contagio  non  laedan- 
tur; ad  quae  Y\  iciir».  respondet;  inesse  plurimis 
hominibus  odorem  peculiarem,  quem  aversantur 
iisecta.  His  vero  opponere  licet,  esse  corpora, 
q*ae  nunquam  variolis  coriipiantur,  etiamsi  diu- 
tits  cum  hominibus,  variolis  lentatis,  versentur; 
«fun  imo  sunt,  quibus  virus  syphiliticum  parcat; 
ume  ad  omnemquemque  morbum  dispositionem 
quaidam  requiri,  apparet,  qua,  qui  carent  infici 
nequtunt,  quae  eadem  est  in  scabie  ratio. 

iorro  YViclim.  pergit,  ex  sanatione,  remediis 

externis,  procurata,  insecta  causam  esse  scabiei, 
patere  videtur,  cum  plerumque  iis  remediis  huic 
malo  occurratur,  quibus  vim,  insecta  occidendi 
inesse  constet.  Quamvis  inficias  non  eundum 
est,  scabiem  remediis  externis  citius  curari,  neuti- 
quam  tamen  exinde  sequitur,  hanc  sanationem 
tutiorem  esse.  Et  ipsa  remediorum  externorum 
denominatio  valde  ambigua  est,  qnniti  plerumque 
externa  dicantur  illa,  quae  loco  certo  extrinsecus 
admoventur.  Non  satis  considerarunt,  haecce  re- 
media etiam  in  partes  internas  vim  exserere,  sicu- 
ti  sulphur,  hydrargyrum,  quae  tamen  sunt  praes- 
tantissima  remedia  acari  necandi.  Sic  verbi  cau- 
sa mercurius  et  externe  adhibitus  salivationes  ef- 
ficit, china  ventriculo  indita  febrem  intermitten- 
tem sanat  etc.  Remedia  mere  externa  tantum  ea 
nominare  licet,  quae  modo  mechanico  in  corpus 
agunt,  ut  balnea  frigida,  cauteria  aliaque  hujus- 
modi cuti  imposita. 

Ex  his  patet:  remedia  sic  dicta  specifica  in 
scabie,  mercurium  et  sulphur  nullatenus  in  par- 
tes tantum  externas  agere;  quibus  igitur  intis 
datus  scabies  quidem  tardius,  sed  unire  sanatir. 
Si  nhilominus  contendunt,  haecce  remedia  solirn. 
externe  agere,  perspicere  nequeo,  quomodo  expli- 
care velint,  quod  sulphur  uni  tantum  parti,  ma- 
nui rei.  adplicatum,  in  totum  corpus  agit,  aque 
scabiei  medetur. 

Denique  acarum  scabiei  causam  suppedtare, 

HVichtnanno  monente,  autopsis  docet;  quibus  ve- 
rco  objici  potest:  nondum  adhuc  evictum  esse, 
,m  ii,  qui  acaros  se  vidisse  contendunt,  vere  vi- 
alerint,;  experimenta  enim  Microscopii  ope  insti- 
tuta  facile  in  errores  inducunt.  Multos  ante  an- 
nos etiam  in  spermate,  ceterisqne  corporis  hutna- 
ui  humoribus,  quin  imo  in  sanguine  anirnalcula 
asserebantur,  quod  quidem  nostris  temporibus 
sat  suptrque  refutatum  eBf. 

Veruintamen,  cum  Wichmanni  libellum  de 
Lactiologia  scabiei  perlegissem,  qui  quidem  ab  ini- 
tio respondere  mihi  videbatur,  diu  anceps  tene- 
bar, an  in  pustulis  scabiosis  semper  haec  anirnal- 
icuia  inesse,  causamquc  hujus  morbi  continentem 
sistere,  mihi  persuaderem.  Optimum  inde  judi- 
cavi, oculis  Microscopio  munitis  disquirere.  Etsi 
quis  dicat,  experimenta  inca  non  rite  instituta  es- 
se, animalculaque  tantum  in  pustulis  nuperrime 
ortis,  atque  in  cute,  circa  has  pustulas  requiri, 
opponere  possum:  me  non  solum  et  recenti  ores 
et  veteres  scabiei  pustulas  disquisisse,  sed  et  om- 
ni modo,  sicuti  Wiehmannus  praeacripcir,  eas 
tractasse,  ita  ut  pustulas  circumciderem,  rimas  ru- 
bicundas circa  eas  pcrscutarer,  quibus  pratprimis 
acarus  inesse  elicitur;  atque  vitra,  quae  quinqua- 
gies usque  «d  ducenties  amplificant,  adhiberem. 
Sed  ne  in  ulla  quidem  pustula,  vel  rima  acarurn 
inveni;  et  ut  tnihi  persuaderem,  mt  recte  vidisse, 
atque  disquisisse,  amicus  meus,  maxime  colendus 

Dr.  Ehrenberg,  qui  dissertationem  de  sylva  mv- 
cologica  jBerolinensi  conscripcit,  microscopiisque 
utendi  peritissimus  est,  liasce  disquisitiones  me- 
cum  simul  instituit  atque  examinavit;  nemo  vero 
nostrum  acari  vestigium  invenit.  , 

Tantum  vero  abest,  ut  contendam,  acarum 
nunquam  in  scabie  esse,  ut  dicam  raro  fieri,  eum- 
que  non  causam  scabiei  sistere  sed  potius  ejus  se- 
quelam esse^siculi  aliis  inveteratis  exanthema- 
tibus atque  ulcusculis  animalcula  oriri  videmus. 
Causa  scabiem  tfiiciens  contagium  quoddam, 
quam  maxime  fixum,  quod,  ut  inficiat  liominem 
contactu  longiori  opus  est.  Hocce  contagium  in 
corpora,  aliis  morbis  vexata',  vel  debilia,  fortius 
quidem  agere  potest,  sed  difficulter  contendere  li- 
cet,' scabiem  sine  antecedente  infectione  sponte 
sua  oriri. 


Prognosis. 

Vera  atque  simplex  scabies  fere  nunquam 
periculosa  evadit,  si  etiam  per  longius  temporis 
spatium  perstiterit.  Si  vero  corpus  scabiosiim 
jain  antea  aegrotabat,  humoribusque  destitueba-  • 
tur,  facile  inde  macies,  et  ex  jactura  materiae  se- 
roso - lymphaticae  tabes  adeo  oriri  potest.  Inter- 
dum vero  observavi,  scabiem,  jam  per  menses  te- 
nentem in  aspredinem  herpeticam,  quin  imo  iq 
ulcera  mere  herpetica  transiisse,  ita  ut  scabies 
characterem  suum  amitteret.  Pustulae  tum  magis 

sunt  dispersae,  majores,  minus  prurientes,  semper 
fere  humidae,  crustaque  obductae;  quae,  si  scarri- 
licantur,  denuo  facillime  exoritur.  Cutis  saepe 
dura,  ulcera  non  raro  maligna  evadunt,  et  tum 
«etiam  faciem  obsident.  Ex  his  colligere  possu- 
imus,  scabiei  aliquam  analogiam  et  herpetis  inrer- 
• cedere. 

Curatio . 

, Cum  curatio  unius  cujusque  morbi  semper 
secundum  causas,  morbum  excitantes  dirigi  de- 
beat; diversissimas  auctores  subierunt  opiniones, 
quoad  stabilitam  scabiei  causarn.  Majorum  me- 
dici saeculorum  scabiem  ex  solis  cruditatibus  ori- 
ri arbitrantes,  solummodo  remedia  alvum  laxantia, 
ceteraque  diluentia  adhibuerunt.  Contra,  qui  or- 
tum scabiei  ex  acaro  deducere  consueverunt,  non 
nisi  medicaminibus,  quae  haecce  animalcula  ne- 
carent, usi  sunt;  solis  igitur  externi^.  -Brownil 
denique  aemuli,  qui  scabiem  morbum  corpus  de- 
bilitantem habuerunt,  tunica  roborantia  et  recenti, 
et  ur  inveterata  scabie  propinarunt.  Tum  magnus 
est  medicorum  nuintrus,  qui  modo  ad  hanc,  mo- 
do ad  illam  methodum  inclinant,  rei.  Priusquam 
vero  sanationem  scabiei  petamus,  inquirendum 
est : 

i.  An  vera  sit  scabies,  quam  contagio  sibi 
contraxerit  aegrotus.  De  spuria  enim  verba  hic 
facere  nolimus,  cum  semper  symptoma  morbi, 

quem  comitatur  sistat,  eique  remediis  occuratur  opor- 
tet, quae  inorbum,  symptoma  excitantem,  tollunt. 

2.  Nun  scabies  diu  perstiterit,  aut  magnam 
jam  corporis  partem  occupaverit,  nec  ne. 

3.  Num  aliud  simul  cum  scabie  conjunctum 
sit  malum,  v.  c.  si  in  mulieribus  accidit  scabies, 
an  inenses  fluant  etc. 

4.  Num,  antequam  lioc  malo  aeger  conta- 
minaretur, nullus  adfuerit  morbus,  qui  scabie  si- 
ve penitus,  sive  ex  parte  sublatus  sit. 

Ex  omnibus  quidem,  si  quid:  malum  inven- 
tum fuerit,  melius  esse  concludo,  vel  omnem  sa- 
nationem omittere,  aut  iis  tantum  uti  remediis, 
quae  interne  adhiberi  solent,  atque  morborum  sa- 
nationi respondent.  Quodsi  autem,  rem  accura- 
tissime perscrutati,  nil  adversi  invenerimus,  unde 
periculum  timendum  sit,  brevi  tempore  atque  cer- 
to remediis  exlernis,  quorum  deinceps  mentio- 
nem faciam,  malum  sanabimus. 

Si  igitur  scabies  nondum  diu  perstitit,  si  cor- 
pus ceterum  bene  valet,  morbus  quasi  localis 
consideranda,  iisque  remediis  excipienda  est,  quae 
experientia  duce  contagium  brevissima  via  deleant. 
Multifaria  hunc  in  finem  tentantur  remedia,  quo- 
rum praestantissirna  pars  est  sulphur,  quod  huic 

contagio  ita  infensum  est,  ut  mercurius  syphiliti- 

□ 

co;  cetera  igitur,  quae  sulphuri  admisceri  solent, 
non  magni  momenti  esse  videntur;  tamen  ex  to- 
to non  sunt  rejicienda,  cum  virorum  clarissimo- 


29 


rum  experientia,  partira  sulphuris  efficaciam  au- 
geant, partim  vero  etiam  complicationes  tollant. 
Praestantissirna  eorum  fere  sunt: 

j.  Mercurius,  qui,  si  scabies  magnam  corpo- 
ris partem  exasperavit,  magjiaque  hydrargyri  co- 
pia ad  morbum  sanandum  opus  est,  facile  saliva- 
tionem, corporibus  debilibus,  aliisque  morbis  ex- 
haustis noxiam  excitat.  Interdum  tamen,  si  alia 
est  corporum  ratio,  ac  modo  dicta,  ceteris,  quin 
imo  sulphuri  praeferendus  est;  praeprimis,  cum 
odorem,  sulphuri  proprium,  mulusque  hominibus 
ingratum  non  moveat. 

2-  Ammonium  muriaticum,  quod  solum  inter- 
dum scabiem  depulisse,  exempla  probant.  Usui 
praeprimis  solutio  hujus  in  aqua  pluviali  respon- 
det, cx  qua  partes,  scabie  affectae  per  diem  plu- 
ries lavantur.  Porro  laudata  sunt:  baccar,  lau- 

ri, 0 1.  laurin.  rad.  Ilcllebori,  zinc.  sulph.,  Qlta 
pinguia,  acida,  Graplm.,  manganesium  etc. , quae 
vero  plerumque  simul  cum  sulphure  adhibentur, 
cui  etiam  vis  morbum  delendi,  adseribenda  est. 

Quod  sulphur  ipsum  attinet,  diversissimis  in 
formulis  et  praeparatis  adhibetur,  quorum  autem 
maxime  laudanda  sunt: 

a.  flurcs  sulphuris , in  forma  unguenti  adhi- 
bitae, et  quidem  cum  sapone  quod  linimentum 
ili.  Horn  longo  tempore  in  nosocomio  Caritatis 
adhibuit,  multaque  millia  scabiosorum  radiciiup 
sanavit.  Formula  talis  habet: 

Sulphur,  depur.  ^r.  5 jv. 
sapon.  virid.  q.  8.  ut 
f.  c.  v pl»  vial.  Linim.  molle. 
Cutis  partibus  scabie  laborantibus  ter  vel  quater 
per  diem  hocce  linimentum  illinitur,  et  mundi- 
ties,  praeprimis  sub  curationis  finem  maxima  est 
observanda;  et 

/?.  Hepar  sulphuris,  forma,  vel  unguentorum, 
ut  [Jadelot  (notice  sur  le  traitement  de  la  Cale) 
cujus  formida  haec  est: 

^c.  Hepatis  sulphur,  calc.  $jj. 

Sapon.  alb.  ffi/. 

Olei  papaver.  IB/y. 

— thymi  3 \j. 

vel  balneorum,  hepat.  ad  balneum;  quibus 

etiam  conjunctim  uti  licet.  Quod  attinet  fumiga- 
tiones ex  sulphure,  quas  Galeis  (meinoire6  et  rap- 
ports  sur  les  furnigations  sulphuretises)  laudavit, 
111.  Horn  in  Nosocomio  caritatis  saepe,  plerum- 
que tamen  successu  infausto,  adhibuit;  non  so- 
lum, quia  quinquaginta,  et  quod  excurrit  fumiga- 
tiones requirebantur,  ut  unus,  scabie  afflictus  sa- 
naretur, sed  saepe  etiam  vapores  sulphuris  affec- 
tiones pectoris  etc.  excitarunt.  Quapropter  sul- 
phur, vel  balneis,  vel  unguento  adhibitum  sem- 
per  in  scabie  nuper  orta  sufficit;  et  hominibus, 
qui  odorem  fastidiosum  timent,  olei  Bergam. 
vel  de  Cedro  aliquantum  addere  litet. 

Si  vero  scabies  per  plures  menses  adfuit,  si 





3« 


ota  fere  corporis  superficies  est  occupata,  tum  si- 
:nul  cum  externis  imcfna  propinantur  reniidia, 
quorum  et  hic  praestantissimum  est  sulphur,et  ut 
liaphoresis  moveatur,  antimonium  crucium  adji- 
icere  prodest;  ejuod  vero,  diutius  adhibitum  crudi 
:ate*, appetentiae  defectum  etc.  excitat;  quapropter 
iiroxoa  quoddath  supperaddi  convenit  v.  c. 

Re.  Flor,  sulph.  5» 

Antimon-  crud. 

Cortic-  Cinacnom.  3y. 

M.  f.  1>.  ad  scatui.  S. 
jis  vel  ter  quotidie  cochlear  minus-  Scabie,  re- 
Unediorutn  spteificorum  ope  depulsa,  plerisque  in 
casibus  cura  secundaria  non  requiritur;  si  vero 
rmorbus  hominibus  valde  debilibus  accedit,  si  per 
(iiu  perstitit;  ita  ut  jactura  lymphae  excretae  ali- 
rquid  dammi  moveret,  si  denique  cutis  sensilior 
cubiculis  clausis,  atque  atris  externi  impatiens  in- 
vasit; tum  primo  balnea  tepida,  quae  sensim  fri- 
lilis  excipienda  sunt,  ut  cutis  aeris  accessui  adsues- 
icat,  et  intus,  pro  constitutione  diversa  roborantia, 
xliacta  nutriens  etc.  propinanda  sunt. 

CURPlICULUM  vitae 

EX  DECRETO 

GRATIOSAE  FACULTATIS  MEDICAE 
BEROLINENSIS 

A D 1 E C T U M. 

F^vcrn  Gustavus  Ilenricus  Eduardus  Hehlen  Po- 
meranus  sedini  ad  Viadrurn  Anno  MDCCXCIX 
die  undecimo  ante  Cillendas  Apriles  natus  sum. 

Pater  meus,  olim  a Consiliis  Consistorii, 
quinto  aetatis  meae  anno  obiit,  cujus  mortem 
quam  maxime  doleo.  Matri  autem  viduae  ex 
gente  Crumonen,  quatuor  infantes  educandos  re- 
liquit. A teneris  inde,  ad  undecimum  usque  an- 
num in  domo  paterna  a magistris  praecl.  primis 
litterarum  artiumque  elementis  institutus,  Gym- 
nasium, quod  eadem  in  urbe  lloret,  concessi,  ibi* 
que  quinquennium  transegi.  Eruditus  litteris  ne- 
cessariis, \riro  cl.  Essen,  Camini  ad  inare  Balti- 
cum  urbis  Pharmacopolae  spectatissimo  in  disci- 
nam  traditus  sum.  Hancce  artem  tum  quinque 
per  annos  tractavi,  sed  ei  valedicendi,  medicinae- 

que 

que  operam  navandi,  consilio  capio,  Universita- 
tem litterarum  Berolinensem  petii,  ct  ab  111.  Sol- 
ger  a.  MDCCCXIV.  tum  temporis  fa^ccs  acade- 
■micos  hal>ente,  numero  Civium  acaderoicoruin 
rrite  adseriptus  sum.  Cum  studia  mea  usque  ad 
ffinem  hiemis  MDCCCXIV7  persecutus  essem,  bti- 
ilum,  quod  rex  augustissimus  cum  Francogallis, 
,p3triae  regnique  deliberandorum  causa  gerere  co- 
actus erat,  subito  animum  meum  ad  alia  conver- 
tit. Regi  dementi6simo,  ad  arma  vocanti  spon- 
te, magnaque  laetitia  obediens,  legioni  eques- 
tri , tum  temporis  instituendae , quae  postea, 
{(tjter  Huj arcti  Regimcnt)  appellata  est,  addictus 
sum,  quacum  per  bellum,  supra  dictum  stipendia 
feci.  Germania  liberata,  paceque  restituta  Bcroli- 
num  reversus,  studia  mea  summa  cum  assiduitate 
redintegravi;  quae  ptr  quotuor  annorum  decur- 
sum liis  ducibus  tractavi:  Mathesin,  Logicen,  nec 
non  Acsthcticen  Clar.  Kiesewettcr,  Interpretatio- 
nes librorum  Taciti,  et  Metricen  celebr.  Boecl. 
Botanicen,  Pharmacologiam,  Historiam  naturalem 
atque  Toxicologiarn  ili.  Link  me  docuerunt.  Phy- 
sice universa,  celohr.  Fischer,  Chemia  experimen- 
tali  illustr.  Hermstaedt,  Knctclopaedia  ct  Methodo- 
logia  artis  medicae,  Anafomia  universali,  compa- 
rata, et  pathologica,  Physiologia  atque  Anatomia 
sensuum  organorum  ili.  Rudolphi,  Celsi  interpre- 
tationibus ili.  Behrends,  Osteologia,  Splanchnolo- 
gia et  Syndesmologia  ili.  Knape,  instituerunt.  Iu 

dissecandis  cadaveribus  per  biennium  usus  sum  ill. 
Rudolphi  etill.Knape  Praeceptoribus.  Praelectiones 
de  materia  medica,  doctrina  formulas  conscribendi 
et  de  praecipuis  thermis  ill.  Osann , de  Pathologia 
generali,  celebr.  F.  Hufeland , de  Pathologia  spe- 
ciali, Therapiaque  cum  morborum  acutorum,  tum 
chronicorum  ill.  Horn  frequentavi.  Pathologiam 
cum  Therapia  omnium  morborum  atque  Macro- 
bioticen  ill.  G.  Hufeland,  Therapiam  morborum 
chronicorum  ill.  Beluends,  Cursum  operationum 
chirurgicarum  atque  doctrinam  Apparatus  diliga- 
tionis  ill.  Mursinna,  Chirurgiam  generalem,  spe 
cialem,  cursum  operationum  chirurg.,  morbos  os- 
sium dynam.  et  mechanicos  nec  non  Ophthalmo- 
logiam  ill.  Graefe,  Cursum  operationum  chirurgi- 
carum ill.  Rust  mihi  suppeditarunt.  Artem  ob- 
stetriciam theoreticam  et  practicam  cum  exercita- 
tionibus in  Phantomate  ill.  de  Siebold,  atque  ce- 
leb.  Kluge.  Scholas  clinicas  medicinae,  Chirurgi- 
ae et  artis  obstetriciae  ducibus  ill.  Hufeland,  ill. 
Belirends,  ill.  Horn,  ill.  Graefe,  ill.  de  Siebold  ill. 
Wolfart , atque  ill.  Rust  tractavi  per  tria  semes- 
tria, ita  ut  hig  omnibus  praeclaris  Professoribus  > 
et  summe  reverendis  praeceptoribus  omnia  de-  £ 
beam. 

Tentamine  et  examine  rigoroso  peractis,  cur- 
su anatomico  et  chirurgico  absolutis,  Dissertatione 
mea  denique  defensa,  ex  Facultate  Gratiosa  me- 
dica peto,  ut  $ummos  in  medicina  et  Chirurgia 
honores  in  me  conferat. 

Theses  defendendae. 


i. 

"‘Arthritidem  cum  Jiheumatismo  a perito  medico  uon 
facile  confundi  posse,  censeo . 

11. 

Vn  Exanthematis  acutis  sola  febris  est  respicienda. 

III. 

IDysenteria  est  morbus  acutus. 

iv. 

Hfydrophobia  est  morbus  inflammatorius. 

V. 

JJalomel  est  Antiphlogisticum. 

VI. 

Existi t morbus  verminosus . 


